ছাব্বিশে ‘ফ্যামিলি ম্যান’ পরিচালকের ছবিতে অ্যাকশন অবতারে ভাইজান!

ওয়েব ডেস্ক: সদ্য ‘ব্যাটেল অফ গালওয়ান’-এর ঝলক প্রকাশ্যে এনে শোরগোল ফেলে দিয়েছেন ভাইজান। এমনকী চিন পর্যন্ত ‘গালওয়ানে’র ঝলক দেখে নড়েচড়ে বসেছে। এমন আবহেই টিনসেল টাউনে জব্বর খবর! এবার নাকি ‘ফ্যামিলি ম্যান’ পরিচালকদের ‘রাজ অ্যান্ড ডিকে’র (Raj & DK) সঙ্গে জুটি বাঁধতে চলেছেন সলমন খান (Salman Khan)। শুধু কি তাই দক্ষিণী পরিচালক ভামসি পড়িপাল্লির ছবিতেই নাকি সলমনকে দেখা যাবে।

নতুন বছরের শুরুতেই ‘ব্যাটল অফ গালওয়ান’-এর ঝলক প্রকাশ্যে এনে তুমুল শোরগোল ফেলে দিয়েছেন সলমন খান। দেশাত্মবোধক এই ছবির কয়েক সেকেন্ডের ফুটেজ ঘিরেই আলোচনা-সমালোচনার ঝড় বয়ে গিয়েছে টানা কয়েক দিন। এই আবহেই টিনসেল টাউনে ভেসে এল আরও এক বড় খবর, যা সলমন-অনুরাগীদের কৌতূহল কয়েকগুণ বাড়িয়ে দিয়েছে।ঘনিষ্ঠ সূত্রের খবর, জনপ্রিয় ওয়েব সিরিজ ‘ফ্যামিলি ম্যান’-এর পরিচালকদ্বয় রাজ নিদিমরু ও কৃষ্ণা ডিকে-র সঙ্গে জুটি বাঁধতে চলেছেন সলমন খান। সম্প্রতি এই পরিচালক জুটির সঙ্গে ভাইজানের একটি বৈঠক হয়েছে বলেই জানা যাচ্ছে। দু’পক্ষের মধ্যে প্রাথমিক আলোচনা হয়েছে এবং নতুন ছবির চিত্রনাট্য সলমনের বেশ পছন্দও হয়েছে।তেলুগু সংবাদমাধ্যম সূত্রে জানা যাচ্ছে যে, দক্ষিণী পরিচালক ভামসি পড়িপাল্লির ছবিতেই নাকি সলমনকে দেখা যাবে। আনুষ্ঠানিকভাবে কিছু জানানো না হলেও সূত্রের খবর, ২০২৬ সালের মার্চেই নাকি বহু প্রতীক্ষিত ছবির শুটিং শুরু করবেন ভাইজান।