লাদাখে মাইনাস ১০ ডিগ্রিতে শুটিং করতে গিয়ে আহত সলমন! পিছিয়ে গেল শুটিং!

ওয়েব ডেস্ক: সলমন খানের(Salman Khan) অ্যাকশন ঘরানার ছবি ‘ব্যাটল অব গালওয়ান'(Battle of Galwan) ছবির প্রথম অংশের শুটিং লাদাখের(Ladakh) বুকে হয়েছে। সেখানকার তাপমাত্রা ছিল মাইনাস ১০ ডিগ্রি। শরীরে যথেষ্ট চোট(Suffers injuries)নিয়েও ভাইজান কম অক্সিজেন এবং চরম খারাপ আবাহার সঙ্গে লড়াই করে শুটিং করেছেন। যদিও শুটিং সেটে কিভাবে কোথায় আঘাত পেয়েছেন বলিউড স্টার সে বিষয়ে বিস্তারিত কিছু খবর পাওয়া যায়নি। কাজের প্রতি দায়বদ্ধতা থেকেই তিনি শুটিং চালিয়ে গেছেন । প্রসঙ্গত, লাদাখে ৪৫ দিনের শুটিংয়ের মধ্যে ১৫ দিন ছিল সলমনের অংশ। অপূর্ব লাকিয়া পরিচালিত এই ছবিতে কর্নেল সন্তোষের চরিত্রে দেখা যাবে তাকে।

আরও পড়ুন:‘তুমি বাংলার গর্ব’, রঘু ডাকাতের ট্রেলার লঞ্চে দেবকে শুভেচ্ছাবার্তা মমতার, আপ্লুত অভিনেতা

দ্বিতীয় পর্বের শুটিংয়ের শুরু মুম্বইতে। কিন্তু অসুস্থ থাকার জন্য ভাইজান খানিকটা বিরতি নিয়েছেন। তার ফলে শোনা যাচ্ছে ছবির শুটিং পিছিয়ে গিয়েছে। সম্পূর্ণ সুস্থ হয়ে মুম্বইতে তিনি ‘ব্যাটেল অব গালওয়ান’ ছবির শুটিং শুরু করবেন। দ্বিতীয় পর্বের শিডিউলে শুধু অ্যাকশন নয় বেশ কিছু আবেগঘন দৃশ্যের শুট করা হবে।

প্রসঙ্গত,২০২০ সালে গালওয়ান ভ্যালির ভারত-চিন সংঘাতের প্রেক্ষাপটে তৈরি হচ্ছে এই ছবি। যেখানে কর্নেল বিকুমল্লা সন্তোষবাবুর ভূমিকায় দেখা যাবে সলমন খানকে। যিনি ভারতীয় সেনাবাহিনীকে নেতৃত্ব দিয়েছিলেন। জওয়ানের চরিত্রে অভিনয়ের জন্য কড়া হোমওয়ার্কও করেছেন ভাইজান। শুটিং শুরুর আগে নিত্যদিন প্রেশার চেম্বারে ঘাম ঝরিয়েছেন। পরিবর্তন এনেছিলেন রোজকার খাদ্যাভ্যাসেও। এখন নতুন অবতারে এই ছবিতে ভাইজানকে বড়পর্দায় দেখার অপেক্ষায় রয়েছেন দর্শক।